pythainlp/thai_wikipedia_clean_20230101 huggingface dataset:
ในปีการศึกษา 2519 ได้ขยายการศึกษาจนถึงระดับปริญญาตรี โดยสมทบกับสถาบันเทคโนโลยีราชมงคล (มหาวิทยาลัยเทคโนโลยีราชมงคล ในปัจจุบัน) ในคณะนาฏศิลป์และดุริยางค์ รับศึกษาที่สำเร็จการศึกษาจากวิทยาลัยนาฏศิลปในระดับนาฏศิลป์ชั้นสูง เข้าศึกษาต่ออีก 2 ปี ได้รับปริญญาศึกษาศาสตรบัณฑิต (ศษ.บ.) ต่อมาในปีการศึกษา 2541 กรมศิลปากรได้จัดตั้ง "สถาบันบัณฑิตพัฒนศิลป์" ขึ้น โดยจัดการศึกษาในระดับปริญญาตรีด้านช่างศิลป์ นาฏศิลป์ ดุริยางคศิลป์ ทั้งไทยและสากล รับนักศึกษาที่สำเร็จการศึกษาในระดับนาฏศิลป์ชั้นสูง เข้าศึกษาต่ออีก 2 ปี ในคณะศิลปนาฏดุริยางค์ และคณะศิลปศึกษา​ ปัจจุบัน​วิทยาลัยนาฏศิลป​ เป็น​หน่วยงานในสังกัดสถาบันบัณฑิตพัฒนศิลป์​ กระทรวงวัฒนธรรม
ประวัติวิทยาลัย
วิทยาลัยนาฏศิลป์
สำนักพิมพ์มติชน
สำนักพิมพ์มติชน เป็นสำนักพิมพ์ในเครือมติชน โดยผลิตหนังสือเล่ม หนังสือฉบับกระเป๋าหลากหลายประเภท ทั้งสารคดี นวนิยาย เกร็ดความรู้ ท่องเที่ยว
ชัยชนะของสถาบันสถาปนา
ชัยชนะของสถาบันสถาปนา  เป็นนิยายวิทยาศาสตร์ แต่งโดยเดวิด บริน ใน ค.ศ. 1999 โดยจับใจความในนวนิยายชุดสถาบันสถาปนาของไอแซค อสิมอฟ ฉบับภาษาไทยแปลโดย ดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น
"ชัยชนะของสถาบันสถาปนา" ถือเป็นหนึ่งในนิยาย 3 เล่มชุดสถาบันสถาปนาไตรภาคที่สอง ต่อจากสุดหนทางสถาบันสถาปนา (Foundation's Fear) และฝ่าวิกฤตสถาบันสถาปนา (Foundation and Chaos) เนื้อเรื่องจะอยู่ระหว่างฝ่าวิกฤตสถาบันสถาปนา และสถาบันสถาปนา เล่มแรก
ฝ่าวิกฤตสถาบันสถาปนา
ฝ่าวิกฤตสถาบันสถาปนา  เป็นนิยายวิทยาศาสตร์ แต่งโดยเกรก แบร์ ใน ค.ศ. 1998 โดยจับใจความในนวนิยายชุดสถาบันสถาปนาของไอแซค อสิมอฟ ฉบับภาษาไทยแปลโดย ดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น ถือเป็นหนึ่งในนิยาย 3 เล่มชุดสถาบันสถาปนาไตรภาคที่สอง ต่อจากสุดหนทางสถาบันสถาปนา (Foundation's Fear) และตามด้วยชัยชนะของสถาบันสถาปนา (Foundation's Triumph)
สุดหนทางสถาบันสถาปนา
สุดหนทางสถาบันสถาปนา (Foundation's Fear) เป็นนิยายวิทยาศาสตร์ แต่งโดยเกรกอรี เบนฟอร์ด ใน ค.ศ. 1997 โดยจับใจความในนวนิยายชุดสถาบันสถาปนาของไอแซค อสิมอฟ ฉบับภาษาไทยแปลโดย ดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น
"สุดหนทางสถาบันสถาปนา" ถือเป็นหนึ่งในนิยาย 3 เล่มชุดสถาบันสถาปนาไตรภาคที่สอง เล่มถัดไปคือ ฝ่าวิกฤตสถาบันสถาปนา (Foundation and Chaos) ตามด้วยชัยชนะของสถาบันสถาปนา (Foundation's Triumph)
ยาสุจิโร่ โอสุ
โกลเดนไมล์คอมเพล็กซ์
โกลเดนไมล์คอมเพล็กซ์  เป็นอาคารเชิงพาณิชย์และที่อยู่อาศัยในกัลลัง ประเทศสิงคโปร์ ไม่ไดลจากสถานีเอ็มอาร์ทีนิโกลล์ไฮเวย์ ชื่อเดิมของอาคารคือ "Woh Hup Complex" ส่วนพาณิชย์ของอาคารมีร้านค้ารวม 411 ร้าน และที่จอดรถ 500 ที่ อาคารเป็นย่านชาติพันธุ์ที่สำคัญของคนไทยในสิงคโปร์
ซิติเซนเคน
ซิติเซนเคน  เป็นภาพยนตร์แนวดรามาผสมกับแนวลึกลับที่ฉายในปีค.ศ. 1941 จัดจำหน่ายโดยบริษัท RKO Pictures กำกับและแสดงนำโดย ออร์สัน เวลส์ เป็นภาพยนตร์เรื่องแรกของเขา เนื้อเรื่องภายในหนังเกี่ยวกับชีวิตของ ชาร์ล ฟอสเตอร์ เคน นักธุรกิจที่ร่ำรวยที่สุดคนหนึ่ง ซึ่งมีอิทธิพลอย่างมากในอุตสาหกรรมสื่อมวลชน และทำทุกๆอย่างเพื่อกุมอำนาจด้านสื่อเอาไว้ให้อยู่หมัดไม่ว่าจะใช้เล่ห์กลยังไงก็ตาม ก่อนที่เคนจะตายในคฤหาสน์ใหญ่โตมโฬหารอันสุดแสนลึกลับ ได้เอ่ยประโยคหนึ่งก่อนตายว่า "โรสบัด" (Rosebud) ประโยคนี้เองที่ทำให้นักข่าวธรรมดาคนหนึ่งชื่อ เยเดดิอาห์ เลแลนด์ (โจเซฟ ค็อทเทน) แลแลนด์เกิดความสงสัยและติดต่อสอบถามทุกๆคนที่เคยร่วมงานหรือได้สนทนากับเคน ตัวหนังตั้งคำถามไว้ว่าเลแลนด์ จะทราบไหมว่าสิ่งที่เคนต้องการจะบอกต่อคนอื่นๆคืออะไรกันแน่
ในปี ค.ศ. 1998 สถาบันภาพยนตร์อเมริกันได้จัดให้ "ซิติเซนเคน" เป็นภาพยนตร์อันดับ 1 ของ AFI's 100 Years... 100 Movies ถูกจัดเป็นภาพยนตร์ยอดเยี่ยมอันดับต้น ๆ ของนักวิจารณ์ชื่อดังหลายคน และได้รับรางวัลออสการ์ สาขาบทภาพยนตร์ดั้งเดิมยอดเยี่ยม ในงานประกาศผลรางวัลออสการ์ ครั้งที่ 14
ซิติเซ่น เคน
007 พยัคฆ์ร้ายเดิมพันระห่ำโลก
007 พยัคฆ์ร้ายเดิมพันระห่ำโลก  เป็นภาพยนตร์แนวสายลับฉายเมื่อปี ค.ศ. 2006 เป็นภาพยนตร์ลำดับที่ยี่สิบเอ็ดในภาพยนตร์ชุด "เจมส์ บอนด์" ของอีออนโปรดักชันส์และเป็นการดัดแปลงครั้งที่สามจาก นวนิยายชื่อเดียวกันของเอียน เฟลมมิงเมื่อปี ค.ศ. 1953 กำกับโดย มาร์ติน แคมป์เบลล์ เขียนบทโดย นีล เพอร์วิสกับรอเบิร์ต เวด และ พอล แฮกกิส เป็นภาพยนตร์เรื่องแรกที่ แดเนียล เคร็ก รับบทเป็น เจมส์ บอนด์ สายลับเอ็มไอ6 ภาพยนตร์สร้างโดย อีออนโปรดักชันส์, เมโทร-โกลด์วิน-เมเยอร์และโคลัมเบียพิคเจอร์ส ทำให้เป็นภาพยนตร์บอนด์เรื่องแรกของอีออนที่มีการสร้างร่วมกันจากสตูดิโอดังกล่าว หลัง "ดาย อนัทเธอร์ เดย์ 007 พยัคฆ์ร้ายท้ามรณะ" อีออนโปรดักชันส์ตัดสินใจทำการรีบูตภาพยนตร์ชุด ทำให้พวกเขาสามารถแสดงตัวละครบอนด์ที่ขาดประสบการณ์และอ่อนแอกว่าเดิมได้
"007 พยัคฆ์ร้ายเดิมพันระห่ำโลก" ดำเนินเรื่องในช่วงเริ่มต้นอาชีพของบอนด์ในฐานะ สายลับ 007 และเขาพึ่งได้รับใบอนุญาตสังหาร บอนด์ได้รับมอบหมายให้ทำการล้มละลาย เลอ ชีฟร์ ผู้ให้เงินสนับสนุนผู้ก่อการร้าย ในเกม โป๊กเกอร์ เดิมพันสูงที่คาสิโน รอยัลในมอนเตเนโกร บอนด์ตกหลุมรัก เวสเปอร์ ลินด์ พนักงานจากกระทรวงการคลังซึ่งได้รับมอบหมายให้เงินสนับสนุนบอนด์ในเกมโป๊กเกอร์ ภาพยนตร์เรื่องนี้เริ่มต้นเรื่องราวซึ่งต่อเนื่องใน "007 พยัคฆ์ร้ายทวงแค้นระห่ำโลก" ภาพยนตร์ปี ค.ศ. 2008
มีการค้นหานักแสดงคนใหม่มาแทนที่ของ เพียร์ซ บรอสแนน ซึ่งหลายคนมีส่วนเกี่ยวข้อง ก่อนที่การประกาศว่า แดเนียล เคร็ก จะรับบทเป็น เจมส์ บอนด์ เมื่อเดือนตุลาคม ค.ศ. 2005 ก่อให้เกิดการวิพากษ์วิจารณ์ สถานที่ถ่ายทำ ได้แก่ สาธารณรัฐเช็ก, บาฮามาส, อิตาลีและสหราชอาณาจักรพร้อมกับฉากภายในซึ่งถูกสร้างที่ บาร์รานดอฟสตูดิโอส์ และ ไพน์วูดสตูดิโอส์
"007 พยัคฆ์ร้ายเดิมพันระห่ำโลก" ฉายรอบปฐมทัศน์ที่ จัตุรัสโอเดียนเลสเตอร์ เมื่อวันที่ 14 พฤศจิกายน ค.ศ. 2006 ได้รับการตอบรับในแง่บวกอย่างมาก โดยนักวิจารณ์เน้นไปที่การคิดค้นตัวละครใหม่ของเคร็กและการขาดหายไปของเอกลักษณ์บางอย่างที่เคยอยู่ในภาพยนตร์บอนด์ก่อนหน้านี้ ภาพยนตร์ทำเงิน 616.5 ล้านดอลลาร์สหรัฐทั่วโลก กลายเป็นภาพยนตร์บอนด์ที่ทำเงินสูงสุด จนกระทั่ง "พลิกรหัสพิฆาตพยัคฆ์ร้าย 007" ฉายในปี ค.ศ. 2012
เจมส์ บอนด์ สายลับเอ็มไอ6 ได้เลื่อนขั้นเป็นสายลับสถานะ 00 (ดับเบิลโอ) หลังจากสังหารเป้าหมายสองคน ได้แก่ ดรายเด็น หัวหน้าหน่วยผู้ทรยศกับสายของเขา ฟิชเชอร์
ในยูกันดา มร. ไวต์ ผู้ลึกลับแนะนำ สตีเวน โอแบนโน สมาชิกระดับสูงของกองทัพต่อต้านของพระเจ้า ให้กับ เลอ ชีฟร์ นายธนาคารเอกชนผู้ให้เงินสนุบสนุนผู้ก่อการร้าย โอแบนโนวางใจเลอ ชีฟร์ด้วยการลงทุนด้วยจำนวนเงินมหาศาล เลอ ชีฟร์ทำการถอนหุ้นของสกายฟลีต บริษัทผลิตอากาศยาน เดิมพันในความล้มเหลวของบริษัท จากความรู้ภายในของเขาเกี่ยวกับการโจมตีของผู้ก่อการร้าย
ในมาดากัสการ์ บอนด์ไล่ล่า มอลลากา นักทำระเบิด ไปยังสถานเอกอัครราชทูต บอนด์สังหารเขาและระเบิดสถานที่ดังกล่าว ในลอนดอน เอ็ม หัวหน้าเอ็มไอ6 ตำหนิบอนด์ว่าทำให้เกิดเหตุการณ์ที่กระทบความสัมพันธ์ระหว่างประเทศและไม่สนใจคำสั่งของเธอที่ให้จับเป็นมอลลากา จากเบาะแส บอนด์ได้พบกับ อเล็กซ์ ดิมิทรีโอส เจ้าหน้าที่ชาวกรีกผู้ทุจริตที่ บาฮามาส หลังบอนด์ชนะเขาในเกมโป๊กเกอร์ได้รถยนต์ แอสตันมาร์ติน ดีบี5 ของเขาและล่อลวง โซลานจ์ ภรรยาของเขา บอนด์ติดตามดิมิทรีโอสไปยัง ไมแอมี และสังหารเขา บอนด์ขัดขวางการระเบิดเครื่องบินโดยสารของสกายฟลีต
เพื่อชดเชยเงินของลูกค้าที่สูญเสียไป เลอ ชีฟร์ จัดการแข่งขันเกม เท็กซัส โฮลเอ็ม ที่คาสิโนรอยัลในมอนเตเนโกร เอ็มไอ6 ส่งบอนด์ไปเข้าร่วม เชื่อว่าเขาสามารถเอาชนะเลอ ชีฟร์ได้ และทำให้เลอ ชีฟร์ต้องลี้ภัยกับรัฐบาลอังกฤษแลกกับข้อมูลลูกค้าของเขา บอนด์จับคู่กับเวสเปอร์ ลินด์ ตัวแทนจากกระทรวงการคลังอังกฤษ ซึ่งเธอเป็นคนดูแลเงินที่จะนำไปใช้ในการแข่งขันจำนวน 10 ล้านดอลลาร์สหรัฐ ในระหว่างการนั่งรถไฟ พวกเขาแลกเปลี่ยนข้อมูลเชิงลึกซึ่งกันและกัน ในมอนเตเนโกรพวกเขาพบกับ เรเน แมธิส สายของพวกเขา
บอนด์ในช่วงแรกนั้นมือขึ้น เพราะว่าบอนด์ดูท่าทีของเลอ ชีฟร์ออก โอแบนโน ดักทำร้ายทำร้าย เลอ ชีฟร์ แต่ก็ปล่อยให้เขาเล่นโป๊กเกอร์ต่อเพื่อให้เขาเอาเงินคืนมา สมุนของโอแบนโนเห็นบอนด์กับเวสเปอร์ บอนด์ฆ่าโอแบนโนและสมุนของโอแบนโน หลังจากปลอบโยนเวสเปอร์ซึ่งกำลังช็อก บอนด์แพ้เดินพันของเขา หลังเลอ ชีฟร์หลอกบอนด์ด้วยท่าทีของเขาเอง เฟลิกซ์ ไลเทอร์ สายลับจากซีไอเอ ให้เงินเดิมพันบอนด์เพื่อให้บอนด์ยังอยู่ในเกม แลกกับการส่งตัว เลอ ชีฟร์ ให้กับอเมริกัน
วาเลนกา คนรักของเลอ ชีฟร์ วางยาพิษในมาร์ตินีของบอนด์ด้วยดิจิทาลลิส ขณะที่บอนด์กำลังใช้ยาแก้พิษและเครื่องกระตุกหัวใจด้วยไฟฟ้าจากรถแอสตันมาร์ติน ดีบีเอส วี12ของเขา บอนด์หมดสติแต่เวสเปอร์เข้ามาช่วยเหลือเขาทัน บอนด์กลับเข้าสู่เกมอีกครั้งและบอนด์ก็ชนะด้วยสเตรตฟลัช ได้เงินเดิมพันทั้งหมด 115 ล้านดอลลาร์สหรัฐ
เลอ ชีฟร์ลักพาตัวเวสเปอร์และใช้เธอเป็นเหยื่อล่อให้บอนด์มาติดกับ คาดว่าได้ข้อมูลมาจากแมธิส ซึ่งเลอ ชีฟร์พาทั้งสองคนไปยังเรือร้างและทรมานบอนด์เพื่อให้เขาบอกเลขบัญชีและรหัสผ่านของเขา แต่บอนด์ปฏิเสธ มร. ไวต์ บุกเข้ามาแล้วฆ่าเลอ ชีฟร์ เพื่อเป็นการลงโทษที่ทรยศความไว้วางใจต่อองค์กรของเขา ที่เงินของพวกเขาไปเล่นการพนัน ปล่อยให้บอนด์และเวสเปอร์รอดชีวิต
บอนด์ฟื้นตัวขึ้นที่โรงพยาบาลของเอ็มไอ6 และจับกุมแมธิสฐานที่ทรยศบอนด์ หลังโอนเงินของผู้ชนะ บอนด์ใช้เวลาฟื้นตัวโดยเวสเปอร์อยู่ข้างกายเขาและทั้งสองคนได้ตกหลุมรักกัน บอนด์ลาออกจากเอ็มไอ6 และทั้งสองคนก็หนีไปเวนิส เมื่อเอ็มเปิดเผยว่าเงินนั้นไม่เคยได้ฝากในบัญชี บอนด์รู้ตัวว่าเวสเปอร์ได้หักหลังเขา เขาตามไปเธอไปยังจุดส่งเงิน มือปืนก็จับเธอไปเป็นเชลย บอนด์ยิงอุปกรณ์ที่ทำให้อาคารลอยตัว ส่งผลให้รากฐานของอาคารจมลงคลองใหญ่ บอนด์ฆ่ามือปืนแต่เวสเปอร์ถูกขังอยู่ในลิฟต์ซึ่งกำลังจะตกลงไปในน้ำ เธอเห็นบอนด์ต้องการจะช่วยเหลือเธอ เธอล็อกประตู บ่งบอกว่าเขาควรช่วยตัวเขาเอง บอนด์ไม่สามารถช่วยเธอได้ก่อนที่จะจมน้ำเสียชีวิต มร. ไวต์ หนีไปพร้อมกับเงิน
เอ็มให้ข้อมูลบอนด์ว่าองค์กรที่อยู่เบื้องหลังเลอ ชีฟร์ ขู่จะฆ่าคนรักของเวสเปอร์ นอกเสียจากเธอจะกลายเป็นสายลับสองหน้าให้กับองค์กร เธออาจทำข้อตกลงกับ มร. ไวต์ โดยให้เงินแลกกับชีวิตของบอนด์ บอนด์กล่าวหาเวสเปอร์อย่างเลือดเย็นว่าเป็นคนทรยศและกลับมาทำงานอีกครั้ง เขาดูรายชื่อและระบุตำแหน่งของ มร. ไวต์ ซึ่งอยู่ที่คฤหาสน์ในทะเลสาบโกโม หลังรู้ตัวว่าเวสเปอร์ทิ้งโทรศัพท์เอาไว้เพื่อช่วยเขา บอนด์ยิงขาของ มร. ไวต์ ก่อนจะแนะนำตัวว่า: "ผมชื่อว่า บอนด์ เจมส์ บอนด์"
ภาพยนตร์ทำเงิน 616,501,619 ดอลลาร์สหรัฐทั่วโลก เคยเป็นภาพยนตร์ที่ทำเงินสูงสุดอันดับที่สี่ในปี ค.ศ. 2006 และเคยเป็นภาพยนตร์ในชุด "เจมส์ บอนด์" ที่ทำเงินสูงสุดจนกระทั่ง "พลิกรหัสพิฆาตพยัคฆ์ร้าย 007" ฉายในปี ค.ศ. 2012
การฉายในสหราชอาณาจักรนั้น "007 พยัคฆ์ร้ายเดิมพันระห่ำโลก" ทำลายสถิติเป็นภาพยนตร์ที่ทำเงินสูงสุดในวันเปิดตัวที่ 1.7 ล้านปอนด์ และวันเปิดตัวช่วงวันหยุดสุดสัปดาห์ที่ 13,370,969 ปอนด์ เมื่อภาพยนตร์ออกจากโรงฉาย ภาพยนตร์ทำเงิน 55.4 ล้านปอนด์ ทำให้เป็นภาพยนตร์ที่ประสบความสำเร็จมากที่สุดแห่งปีในสหราชอาณาจักร และเป็นภาพยนตร์ที่ทำเงินสูงสุดอันดับที่สิบในสหราชอาณาจักร เมื่อปี ค.ศ. 2011
ออร์สัน เวลส์
จอร์จ ออร์สัน เวลส์  (6 พฤษภาคม, ค.ศ. 1915 - 10 ตุลาคม, ค.ศ. 1985) เป็นผู้กำกับภาพยนตร์ชาวอเมริกัน เคยได้รับรางวัลอเคเดมีอวอร์ด ,นักเขียนบท ,ผู้กำกับละคร,โปรดิวซ์เซอร์ภาพยนตร์ และนักแสดงหนัง,ละครและวิทยุ
EN, En, หรือ en สามารถหมายถึง
เอ็ม (เจมส์ บอนด์)
เอ็ม เป็นตัวละครในนิยายชุดเจมส์ บอนด์ แต่งโดยเอียน เฟลมมิง ซึ่งรวมถึงภาพยนตร์และวิดีโอเกมในชุดเจมส์ บอนด์ด้วย
"เอ็ม" เป็นรหัสเรียกตำแหน่งหัวหน้าหน่วยงานสืบราชการลับของสหราชอาณาจักร (MI6) เชื่อกันว่าเอียน เฟลมมิงนั้นได้แรงบันดาลใจมาจากผู้อำนวยการหน่วยสืบราชการลับคนแรกเซอร์แมนสฟิลด์ สมิธ-คัมมิง (Mansfield Smith-Cumming) ซึ่งใช้ตัวย่อในเอกสารว่า "ซี" (C) และประเพณีถูกดำเนินต่อมาโดยผู้อำนวยการคนอื่นๆ
ในฉบับนิยาย ชื่อจริงของ "เอ็ม" คือ "Sir Miles Messervy" โดยจะมีผู้ช่วยเป็นเลขานุการชื่อมิสมันนี่เพนนี และหัวหน้าสต๊าฟชื่อบิล แทนเนอร์
คม ชัด ลึก
ฟามิคอม
เดชคำภีร์เทวดา
นนทุก
รัฐวิสาหกิจ  เป็นวิสาหกิจธุรกิจ (business enterprise) ที่รัฐมีอำนาจควบคุมอย่างมีนัยสำคัญ ด้วยวิธีเป็นเจ้าของอย่างเต็มรูปแบบ โดยส่วนมาก หรือโดยส่วนน้อยแต่ในระดับสำคัญ การกำหนดลักษณะของรัฐวิสาหกิจนั้นแตกต่างกันไปตามรูปแบบทางกฎหมายและการดำเนินงาน รัฐวิสาหกิจอาจมีวัตถุประสงค์เป็นนโยบายสาธารณะได้ เช่น บริษัทรถไฟของรัฐ แต่รัฐวิสาหกิจแตกต่างจากหน่วยงานราชการหรือหน่วยงานของรัฐที่มีวัตถุประสงค์หลักเป็นการดำเนินงานเพื่อสาธารณะ
อิงมาร์ เบิร์กแมน
แอนสต์ อิงมาร์ เบิร์กแมน (; 14 กรกฎาคม ค.ศ. 1918 — 30 กรกฎาคม ค.ศ. 2007) เป็นผู้กำกับหนังและละครชาวสวีเดน ถือเป็นผู้กำกับที่มีอิทธิพลต่อผู้กำกับรุ่นหลัง ๆ มากคนหนึ่ง หนังของเขาส่วนใหญ่มักจะใช้ทุนสร้างไม่สูงมากนัก มีความลุ่มลึกและโครงเรื่องซับซ้อน
อากิระ คุโรซาว่า
รายชื่อรัฐวิสาหกิจไทย
ต่อไปนี้คือรายชื่อรัฐวิสาหกิจไทยที่อยู่ภายใต้การกำกับดูแลของกระทรวงการคลัง (ไม่รวมบริษัทลูก / บริษัทในเครือ)
ไข้เลือดออก
ดาร์ธไทรานนัส
โชเฮ อิมามูระ
โชเฮ อิมามูระ (; 15 กันยายน ค.ศ. 1926 — 30 พฤษภาคม ค.ศ. 2006) เป็นผู้กำกับชาวญี่ปุ่นคนแรกที่ได้รับรางวัล Palme d'Or ถึง 2 ครั้ง ถือกันว่าเขาเป็นบุคคลที่มีอิทธิพลและสไตล์ที่มีเอกลักษณ์คนหนึ่งในวงการภาพยนตร์ของญี่ปุ่นเลยทีเดียว
Shohei Imamura
พระครูอุตรการบดี (ทา โสณุตฺตโร)
พระครูอุตรการบดี นามเดิม วัน หรือ ทา เป็นเกจิอาจารย์ชาวไทย
พระครูอุตรการบดี นามเดิม วัน หรือ ทา เกิดราวปี พ.ศ. 2376 บรรพชนเป็นชาวลาว ท่านเป็นบุตรคนโต มีน้องชาย 3 คน เมื่อโตขึ้นได้อุปสมบทและออกจาริกจนถึงปี พ.ศ. 2390 จึงมาจำพรรษาที่วัดปทุมคงคารามที่ร้างอยู่ในขณะนั้น ต่อมาเรียกว่าวัดพะเนียงแตก
ต่อมาท่านได้รับแต่งตั้งจากพระปฐมเจติยานุรักษ์ (กล่ำ) ให้ดำรงตำแหน่งฐานานุกรมที่"พระวินัยธรรม" ถึงวันที่ 22 มิถุนายน พ.ศ. 2432 พระบาทสมเด็จพระจุลจอมเกล้าเจ้าอยู่หัวจึงโปรดพระราชทานสัญญาบัตร ไตรผ้าสลับแพร พัดยศ และเครื่องประกอบสมณศักดิ์ ตั้งเป็น"พระครูอุตรการบดี" ทิศเหนือ เจ้าคณะรองเมืองนครไชยศรี มีนิตยภัตเดือนละตำลึง 2 บาท
พระครูอุตรการบดีอาพาธเป็นโรคชรา ถึงมรณภาพเมื่อวันที่ 4 ตุลาคม พ.ศ. 2459 สิริอายุ 83 ปี
อังลี
มิสเตอร์ยูนิเวอร์แซลแอมบาสซาเดอร์ไทยแลนด์
มิสเตอร์ยูนิเวอร์แซลแอมบาสซาเดอร์ไทยแลนด์  เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2558 ผู้ชนะเลิศเป็นผู้แทนประเทศไทยเข้าประกวดมิสเตอร์ยูนิเวอร์แซลแอมบาสซเดอร์
เอก ฮิมสกุล
เอก ฮิมสกุล (เกิด 17 มิถุนายน 2518) ผู้สื่อข่าว นักจัดรายการวิทยุ และ พิธีกร ซึ่งยังเป็นสุดยอดแฟนพันธุ์แท้แห่งปี 2006 แฟนพันธุ์แท้ฟุตบอลโลก 2002 แฟนพันธุ์แท้ฟุตบอลยูโร 2004 และ แฟนพันธุ์แท้ฟุตบอลโลก 2006 โดยในปัจจุบัน นอกจากงานพิธีกรและจัดรายการวิทยุแล้ว เอกยังทำงานประจำอยู่ที่ฝ่ายการตลาด โมเดิร์นไนน์ทีวี อีกด้วย
เป็นตัวแทนประเทศไทยไปแสดงศิลปะ ว่าวไทย จุฬา ปักเป้า ในหลายประเทศเช่น
ฝรั่งเศส,อเมริกา,แคนาดา,อิตาลี,เยอรมัน,อังกฤษ,ฮอลแลนด์,นิวซีแลนด์
สภาวะโลกร้อน
สถานการณ์โลกร้อน
บิโตเรีย
บิโตเรีย , กัสเตอิซ  หรือชื่ออย่างเป็นทางการว่า บิโตเรีย-กัสเตอิซ (Vitoria-Gasteiz) ตั้งอยู่ทางภาคเหนือของประเทศสเปน เป็นเมืองหลักของจังหวัดอาลาบาและของแคว้นปกครองตนเองประเทศบาสก์ ในปี ค.ศ. 2005 (พ.ศ. 2548) เมืองบิโตเรียมีประชากรประมาณ 226,490 คน เมืองนี้จึงเป็นเมืองที่ใหญ่ที่สุดในแคว้น หากใช้จำนวนประชากรเป็นเกณฑ์
เมืองนี้ตั้งขึ้นในปี พ.ศ. 1724 (ค.ศ. 1181) เมื่อพระเจ้าซานโชที่ 6 "นักปราชญ์" กษัตริย์แห่งนาวาร์ ได้ทรงตั้งเมืองนูเอบาบิกโตเรีย (Nueva Victoria) เป็นด่านป้องกันอาณาจักรขึ้นบนยอดเนินเขาแห่งหนึ่งในบริเวณที่ตั้งถิ่นฐานเก่าแก่ของเมืองกัสเตอิซปัจจุบัน ต่อมาในปี ค.ศ. 1200 (พ.ศ. 1743) เมืองนี้ถูกยึดครองโดยกองทัพของพระเจ้าอัลฟอนโซที่ 9 แห่งราชอาณาจักรกัสติยา ผู้ทรงผนวกเมืองนี้เข้าเป็นส่วนหนึ่งของอาณาจักร จากนั้นเมืองนี้ก็ขยายตัวขึ้นเรื่อย ๆ
ซานเซบัสเตียน
ซานเซบัสเตียน  หรือ โดโนสเตีย  เป็นเมืองหลักของจังหวัดกิปุซโกอาในแคว้นประเทศบาสก์ของประเทศสเปน ก่อตั้งขึ้นในตอนกลางของยุคกลาง ในปี ค.ศ. 2005 (พ.ศ. 2548) เมืองนี้มีประชากรประมาณ 182,930 คน
ซานเซบัสเตียนตั้งอยู่ทางภาคเหนือของแคว้นประเทศบาสก์ ริมชายฝั่งใต้ของทะเลกันตาเบรีย ชายฝั่งที่สวยงามทำให้เมืองนี้เป็นสถานตากอากาศชายหาดที่มีชื่อเสียงแห่งหนึ่งในประเทศ
ในภาษาถิ่นของภาษาบาสก์เอง เมืองซานเซบัสเตียนยังมีชื่อเรียกว่า "โดโนสตี (Donosti)" อีกด้วย
กันดั้มแอสเทรย์
กันดั้มแอสเทรย์   เป็นรุ่นของโมบิลสูทซึ่งเป็นมีบทบาทสำคัญในการ์ตูนญี่ปุ่น มังงะ โมบิลสูทกันดั้มซี้ด แอสเทรย์ กันดั้มแอสเทรย์รุ่นแรกได้รับการออกแบบโดยจุนอิจิ อะคุทสึ
กันดั้มแอสเทรย์เป็นโมบิลสูทที่สถาบันมอเกนเรตของอาณาจักรอ็อบได้พัฒนาอย่างลับๆที่เฮลิโอโปลิสโดยใช้ข้อมูลที่ขโมยมาจากการช่วยพัฒนา GAT-Xซีรีส์ให้กลุ่มพันธมิตรโลก ลักษณะสำคัญของกันดั้มแอสเทรย์ก็คือเกราะที่มีน้ำหนักเบาเพื่อให้มีความคล่องตัวสูงสุด กันดั้มแอสเทรย์ยังมีอาวุธที่จำลองมาจาก GAT-Xซีรีส์อย่างบีมไรเฟิลและบีมเซเบอร์ มอเกนเรตได้ใช้รูปแบบพื้นฐานของกันดั้มแอสเทรย์ในการพัฒนาโมบิลสูทรุ่นผลิตจำนวนมากคือ M1แอสเทรย์และชาวอาณานิคมดาวอังคารยังใช้ข้อมูลของแอสเทรย์ซีรีส์พัฒนา "GSF-YAM01 เดลต้าแอสเทรย์" ของตัวเอง นอกจากนี้ โมบิลสูท "YMF-X000A เดรดน็อตกันดั้ม" ยังมีชื่อเล่นว่า "Xแอสเทรย์" และเมื่อ "โลว์ กิล" ได้ใช้ชิ้นส่วนอะไหล่ของ "ZGMF-X12A เทสตาเมนต์กันดั้ม" มาดัดแปลงเป็นโมบิลสูทตัวใหม่ยังได้ตั้งชื่อว่า "กันดั้มแอสเทรย์เอาต์เฟรม" แต่ในทางเทคนิคแล้วทั้งคู่ไม่มีความเกี่ยวข้องกับกันดั้มแอสเทรย์แต่อย่างใด
กันดั้มแอสเทรย์โกลด์เฟรม.
มีอีกชื่อหนึ่งว่า โปรโตซีโร่วัน MBF-P01 กันดั้มแอสเทรย์โกลด์เฟรมมีลักษณะพิเศษที่แฮนด์ปลั๊กสำหรับจ่ายพลังงานให้อาวุธนั้นสามารถเชื่อมต่อกับอุปกรณ์สำหรับโมบิลสูทของกลุ่มพันธมิตรโลกได้เช่นเดียวกับของอ็อบเอง เมื่อZAFTได้โจมตีเฮลิโอโปลิส อ็อบได้ทำลายโรงงานที่พัฒนาโปรเจกต์แอสเทรย์เพื่อปิดเป็นความลับ แต่โคออร์ดิเนเตอร์ "รอนโด กิน่า ซาฮาคุ" ได้ใช้โกลด์เฟรมหนีไปจากเฮลิโอโปลิสโดยใช้บาซูก้าของดูเอลกันดั้ม เนื่องจากแอสเทรย์นั้นไม่ได้ออกแบบไว้ให้ใช้อาวุธหนัก แขนขวาของโกลด์เฟรมจึงได้รับเสียหาย ซึ่งรอนโดได้สลัดแขนข้างนี้ทิ้งไปที่เฮลิโอโปลิส ในภายหลังรอนโดได้ใช้โกลด์เฟรมเข้าต่อสู้กับแอสเทรย์เรดเฟรมของโลว์ กิลจนกระทั่งได้รับความเสียหายอย่างหนัก
กันดั้มแอสเทรย์โกลด์เฟรมอามัตสึ.
อาณาจักรอ็อบได้ทำการปรับปรุงแอสเทรย์โกลด์เฟรมเป็น MBF-P01-Re&lt;AMATU&gt; กันดั้มแอสเทรย์โกลด์เฟรม อามัตสึ โดยส่วนแขนขวาที่นั้นได้ใช้แขนขวาของบลิทซ์กันดั้มที่เก็บมาได้ เทคโนโลยีพรางตัวมิราจคอลลอยด์ของบลิทซ์กันดั้มยังถูกนำมาใช้กับโกลด์เฟรมด้วย แขนข้างนี้ยังสามารถใช้เกราะPSได้เหมือนเดิม อาวุธไทรเครอสที่ติดแขนนั้นเอาบีมเซเบอร์ออกไป ส่วนหัวก็ถูกเปลี่ยนเป็นแบบที่มีเซ็นเซอร์เสริมแบบโมโนอายติดตั้งไว้ อาวุธซึ่งเป็นจุดเด่นของโกลด์เฟรมอามัตสึก็คือ มากะโนะอิคุทาจิ ซึ่งเป็นตะขอที่ใช้ล็อกดูดพลังงานมาจากโมบิลสูทเป้าหมาย แบ็คแพ็คด้านหลังมีฉมวก มากะชิระโฮโกะ ซึ่งสามารถยิงและดึงกลับมาได้ด้วยสายเคเบิล ฉมวกนี้ยังใช้เทคโนโลยี PS จึงมีพลังในการเจาะทะลวงสูง
ต่อมาในภายหลัง รอนโดก็ถูก ไก มุราคุโมะ สังหาร และโกลด์เฟรมก็ถูก รอนโด มิน่า ซาฮาคุ น้องสาวฝาแฝดนำไปปรับปรุงอีกทีเป็น MBF-P01-Re2&lt;AMATU&gt; กันดั้มแอสเทรย์โกลด์เฟรม อามัตสึมิน่า ซึ่งมีจุดแตกต่างจากของเดิมคือส้นสูงที่เท้าทั้งสองข้าง และติดตั้งอาวุธเพิ่มคือดาบ"โทตซึกะโนะซึรุงิ" และ กงเล็บที่แขนซ้าย "ซึมุฮะโนะทาจิ" นอกจากนี้ มิน่ายังได้พัฒนา มากะโนะอิคุทาจิจนสมบูรณ์ซึ่งทำให้สามารถดูดพลังงานจากโมบิลสูทที่อยู่ใกล้ๆตัวได้โดยไม่ต้องใช้ตะขอ
ในเนื้อเรื่องของภาค "เอ็กซ์แอสเทรย์" โกลด์เฟรมอามัตสึมิน่าได้รับความเสียหายเมื่อไคท์ มาดิแกนได้ใช้ต่อสู้กับ "ZGMF-Z12A เทสตาเมนต์กันดั้ม" จึงได้ปรับปรุงอีกครั้งด้วยโอคิตสึโนะคางามิ ซึ่งพัฒนาโดยหยุน เซฟาน โอคิตสึโนะคางามิเป็นอุปกรณ์เอนกประสงค์ติดแขนแทนซึมุฮะโนะทาจิและสามารถใช้สร้างบีมชิลด์หรือมีดบีมก็ได้ ซึ่งโหมดมีดบีมสามารถยิงออกไปแล้วดึงกลับมาด้วยสายเคเบิล ส่วนดาบโทตซึกะโนะซึรุงิถูกถอดออกเป็นแค่อาวุธเสริมเท่านั้น
กันดั้มแอสเทรย์เรดเฟรม.
มีอีกชื่อหนึ่งว่า โปรโตซีโร่ทูว์ MBF-P02 กันดั้มแอสเทรย์เรดเฟรมได้รับการติดตั้งระบบปฏิบัติการซึ่งทำให้แม้แต่คนธรรมดาก็สามารถควบคุมได้ เรดเฟรมถูกค้นพบในซากของเฮลิโอโปลิสโดย "โลว์ กิล" สมาชิกของจังค์กิลด์ซึ่งได้เก็บเรดเฟรมไว้ใช้งานเอง ซึ่งหลังจากที่ถูกศัตรูพยายามชิงเรดเฟรมไปแล้ว โลว์จึงได้หาอาวุธใหม่ นั่นคือดาบคะตะนะ "เกอร์เบร่าสเตรท" ซึ่งเป็นดาบโลหะจึงไม่สิ้นเปลืองพลังงานในการใช้งาน เมื่อเทียบกับดาบของ "ZGMF-1017 จินน์" ของ ZAFTแล้วเกอร์เบร่าเสตรทมีความคมกว่ามากและยังหุ้มแอนติบีมโค้ตติ้งไว้ด้วย เรดเฟรมเสียแขนขวาไปจากการต่อสู้กับโกลด์เฟรมของรอนโด กิน่า ซาฮาคุ แต่โลว์ก็ได้ซ่อมแขนของโกลด์เฟรมที่เก็บมาจากเฮลิโอโปลิสและเอามาใช้แทน
เมื่อโลว์ไปยังอ็อบ เรดเฟรมก็ได้รับการซ่อมแซมจนสมบูรณ์และได้แบ็คแพ็คของ M1แอสเทรย์มาดัดแปลงและติดตั้งให้เรดเฟรมซึ่งทำให้สามารถบินกลางอากาศได้ ในเนื้อเรื่องของอนิเมะสั้นสำหรับโฆษณากันพลาของแอสเทรย์ โลว์ยังเคยประมูลได้ส่วนหัวของโมบิลสูท "TMF/A-802 บาคูว" มาดัดแปลงเป็นถุงมือให้เรดเฟรมและสามารถใช้บีมเซเบอร์ของบาคูวเป็นดาบสองปลายได้ แต่หัวบาคูวนี้ถูกพวก ZAFTตามมาทำลายในภายหลัง ในเนื้อเรื่องของภาค"แอสเทรย์อาร์" โลว์ยังได้สร้างยูนิตพาวเวอร์โหลดเดอร์ขนาด60เมตรซึ่งเหมือนกับเป็นโมบิลสูทขนาดยักษ์ที่เรดเฟรมควบคุมอยู่ และมีอาวุธเป็นเกอเบร่าสเตรทขนาดยักษ์ที่ยาวตลอดด้ามถึง 150เมตร เมื่อยูนิตพาวเวอร์โหลดเดอร์นี้ถูก ZGMF-X11A รีเจเนเรตกันดั้ม ทำลาย โลว์ก็ได้ปรับปรุงเรดเฟรมเป็น "พาวเวิร์ดเรด" ซึ่งมีส่วนหัวไหล่ที่ใหญ่ขึ้นเพื่อให้มีกำลังมากพอที่จะเหวี่ยงเกอร์เบร่าสเตรทยักษ์ได้เอง แต่ต่อมาโลว์ก็แปลงเรดเฟรมกลับไปเป็นแบบดั้งเดิมอีกครั้ง
ในเนื้อเรื่องของภาค "เดสทินีแอสเทรย์" โลว์ก็ได้ดัดแปลงเรดเฟรมอีกครั้งในช่วงที่อยู่บนดาวอังคาร โดยติดตั้งเกราะมาร์สแจ็คเก็ต ซึ่งมีรูปร่างคล้ายโมบิลสูทของ ZAFT (ในความเป็นจริงแล้วจะคล้ายกับเกลกุ๊กในภาค Universal Century) เกราะนี้จะคลุมเรดเฟรมไว้ทั้งตัวเพื่อป้องกันชิ้นส่วนของเรดเฟรมจากสภาพแวดล้อมอันทุรกันดารของดาวอังคารและสามารถใช้เข้าสู่บรรยากาศโลกได้ เกราะมาร์สแจ็คเก็ตบางส่วนสามารถปลดออกได้เพื่อเพิ่มความคล่องแคล่ว ด้านหลังมีบีมแคนนอนคู่ซึ่งเป็นปลอกดาบของเกอเบร่าเสตรทด้วย เรดเฟรมมาร์สแจ็คเก็ตถูกชาวอาณานิคมดาวอังคาร "ดิเอโก โลเวล" ขโมยไป แต่ได้นำมาคืนให้โลว์หลังเข้าร่วมในเหตุการณ์ "เบรกเดอะเวิลด์" โลว์จึงได้ถอดมาร์สแจ็คเก็ตออกแล้วติดตั้งไว้กับแอสเทรย์พลเรือนของจังค์กิลด์แล้วยกให้ดิเอโกไปใช้งานแทน
ในเนื้อเรื่องของภาค "วีเอสแอสเทรย์" กลุ่มไลบราเรียนได้สร้างเรดเฟรมเครื่องที่สองและให้คาร์บอนฮิวแมนของอุน โนเป็นนักบิน เรดเฟรมเครื่องที่สองนี้ใช้ดาบคะตะนะที่เรียกว่า "ไทเกอร์เพียร์ส" เป็นอาวุธหลัก
กันดั้มแอสเทรย์บลูเฟรม.
มีอีกชื่อหนึ่งว่า โปรโตซีโร่ทรี MBF-P03 กันดั้มแอสเทรย์บลูเฟรมนี้ได้รับการบันทึกข้อมูลอุปกรณ์ต่างๆไว้โดยรอนโด กิน่า ซาฮาคุเมื่อครั้งที่เฮลิโอโปลิสถูกโจมตี กันดั้มแอสเทรย์บลูเฟรมถูกโลว์ กิล ค้นพบพร้อมกับเรดเฟรม แต่ก็มอบให้ "ไก มุราคุโมะ" ไป ไกเป็นหนึ่งในทหารรับจ้าง "เซอร์เพนท์เทล" ที่มาทำลายหลักฐานเกี่ยวกับโปรเจกต์แอสเทรย์ แต่หลังจากที่ถูกนายจ้างทรยศจึงเก็บบลูเฟรมไว้เป็นโมบิลสูทประจำตัว เนื่องจากมีข้อมูลของอุปกรณ์ทั้งหมดอยู่ไกจึงสามารถปรับแต่งอุปกรณ์ให้บลูเฟรมใช้ได้ กันดั้มแอสเทรย์บลูเฟรมจึงสามารถใช้งานอาวุธหนักอย่างบาซูก้าและมิสไซล์ลันเชอร์ หรือ "สเกลซิสเต็ม" ซึ่งเป็นระบบขับเคลื่อนใต้น้ำของ ZAFT
กันดั้มแอสเทรย์บลูเฟรมเซคันด์.
ในเนื้อเรื่องของนิยายภาพ "แอสเทรย์บี" นั้น กันดั้มแอสเทรย์บลูเฟรมได้รับความเสียหายอย่างหนักในการสู้กับ "GAT-01D ลองแด็กเกอร์" ของอีเลฟเว่น โซเซียส ซึ่งไกก็ได้ปรับปรุงบลูเฟรมด้วยความช่วยเหลือของโลว์ และ "เอริก้า ซิมมอนส์" แห่งมอเกนเรต ซึ่งบลูเฟรมร่างสองนี้ มีสองแบบคือ บลูเฟรมเซคันด์ L โดยสามารถติดตั้ง แท็คติคอลอาร์มส์ ซึ่งเป็นแบ็คแพ็คที่สามารถบินแยกจากบลูเฟรมได้ทั้งยังหุ้มแอนติบีมโค้ตติ้งเพื่อการป้องกันอาวุธบีม แท็คติคอลอาร์มส์นี้ติดตั้งปืนกลแก็ตลิ่ง 90 มม.เอาไว้และสามารถปรับมาเป็นดาบขนาดใหญ่ได้ด้วย เกราะของบลูเฟรมเซคันด์ Lมีสองชั้น ซึ่งชั้นที่สองนั้นเป็นเกราะ PSที่จะทำงานเมื่อเกราะชั้นแรกที่อยู่ภายนอกแตกออก
บลูเฟรมเซคันด์แบบหนึ่งก็คือ บลูเฟรมเซคันด์ G ซึ่งเน้นการใช้งานอาวุธต่างๆ เช่น สไนเปอร์แบ็คแพ็คซึ่งเป็นบีมไรเฟิลพิสัยไกล บริเวณค็อกพิตของบลูเฟรมเซคันด์ Gยังเสริมเกราะ PSไว้โดยรอบ ไกยังได้ปรับแต่งส่วนเท้าและเสริมท่อขับดันแบบครีบและมีด"อาเมอร์ชไนเดอร์"หกเล่มไว้ที่ส่วนไหล่
ส่วนหัวของบลูเฟรมเซคันด์ติดตั้งระบบรีโมตคอนโทรลสำหรับควบคุมแบ็คแพ็คแบบต่างๆไว้ อาวุธที่รุนแรงที่สุดของบลูเฟรมเซคันด์ก็คือปืนโพซิตรอน "โลเอนกรีน" แบบเดียวกับของยานอาร์คแองเจิ้ล แต่มีขนาดเล็กกว่า เนื่องจากโลเอนกรีนใช้เตาปฏิกรณ์นิวเคลียร์ฟิชชั่นเป็นแหล่งพลังงานแยกต่างหาก แต่บลูเฟรมเซคันด์จะไม่มี "นิวตอนแจมเมอร์แคนเซลเลอร์" จึงใช้งานปืนนี้ได้อย่างจำกัดมาก
ในมังงะโมบิลสูทกันดั้มซี้ด เฟรมแอสเทรย์ กันดั้มแอสเทรย์บลูเฟรมได้พัฒนาไปเป็นกันดั้มแอสเทรย์บลูเฟรมเธิร์ดเพื่อใช้ต่อสู้ในป่าทึบโดยเฉพาะ โดยเพิ่มประสิทธิภาพของเสาอากาศVฟิน ที่แขนติดตั้งตะขอและใบมีดเพื่อใช้ตัดสิ่งกีดขวาง ที่เอวติดตั้งไรเฟิลไว้สองกระบอกและเสริมสมรรถนะของท่อขับดันให้ปรับทิศทางได้ง่ายขึ้น ที่น่องทั้งสองยังติดใบมีดไว้ เนื่องจากการใช้บีมในป่าอาจทำให้ไฟไหม้ได้ ไกจึงไม่ได้ติดอาวุธบีมไว้ด้วย เนื่องจากการดัดแปลงเป็นบลูเฟรมเธิร์ดใช้ชิ้นส่วนจากภายนอกล้วนๆ ในภาค "วีเอสแอสเทรย์" จึงได้เปลี่ยนกลับไปเป็น บลูเฟรมเซคันด์รีไวส์ โดยดัดแปลงดาบแท็คติคอลอาร์มส์ให้สามารถแยกใบมีดออกมาติดกับแขนเป็นทอนฟาและสามารถแยกปืนกลแก็ตลิ่งออกมาได้
หนึ่งในอุปกรณ์เสริมของบลูเฟรมเซคันด์ G ก็คือเกราะฟุลอาร์เมอร์เฟสชิฟท์ ซึ่งเป็นเกราะ PSที่สามารถหุ้มบลูเฟรมเซคันด์ได้ทั้งตัวและออกแบบให้ใช้เข้าสู่ชั้นบรรยากาศโลกได้ ในเวลาปกติจะติดตั้งไว้เป็นแบ็คแพ็คเหมือนแท็คติคอลอาร์มส์ เนื่องจากถูกใช้งานหลังบลูเฟรมเธิร์ด จึงเรียกร่างนี้ว่าบลูเฟรมโฟรธ์
กันดั้มแอสเทรย์กรีนเฟรม.
ในมังงะโมบิลสูทกันดั้มซี้ด เฟรมแอสเทรย์ได้เปิดเผยว่ามี MBF-P04 กันดั้มแอสเทรย์กรีนเฟรมเป็นกันดั้มแอสเทรย์เครื่องที่สี่ ซึ่งทรอยา โนวาล สมาชิกของกองโจรต่อต้านสาธารณรัฐเอเชียตะวันออกได้รับมาจาก แบรี่ โฮ แอสเทรย์กรีนเฟรมมีเซนเซอร์สีเหลืองแตกต่างจากเครื่องก่อนหน้านั้นซึ่งเป็นสีเขียว อาวุธพิเศษของแอสเทรย์กรีนเฟรมก็คือ "ทวินซอร์ดไรเฟิล" ซึ่งเป็นบีมไรเฟิลที่สามารถกางและยืดออกเป็นดาบสองปลายได้ แอสเทรย์กรีนเฟรมยังมีระบบปัญญาประดิษฐ์ซึ่งสามารถเรียนรู้ได้ไว้คอยช่วยสนับสนุนในการควบคุม ซึ่งเมื่อระบบนี้สามารถเก็บข้อมูลจนพัฒนาตัวเองได้มากพอก็จะทำให้อัตราตอบสนองต่อนักบินสูงมากกว่ารุ่นก่อนๆ
กันดั้มแอสเทรย์มิราจเฟรม.
ปรากฏตัวในนิยายประกอบภาพโมบิลสูทกันดั้มซี้ด วีเอสแอสเทรย์ เป็นกันดั้มแอสเทรย์หมายเลขห้าที่สร้างโดยกลุ่มไลบราเรียนและเป็นโมบิลสูทประจำตัวของคาร์บอนฮิวแมนซึ่งมียีนของ รอนโด กินา ซาฮาคุ มิราจเฟรมนั้นต่างจากกันดั้มแอสเทรย์เครื่องอื่นๆคือใช้เกราะวาริเอเบิลเฟสชิฟท์แทนโฟมโลหะจึงทนทานกว่ามาก มิราจเฟรมยังใช้ระบบพรางตาด้วยอนุภาคมิราจคอลลอยด์ แต่นอกจากใช้พรางตัวแล้วยังสามารถใช้สร้างภาพลวงตาเพื่อให้ศัตรูเข้าใจผิดได้ โดยครั้งแรกที่ปรากฏตัวนั้น รอนโดได้ใช้มิราจคอลลอยด์ปลอมเป็นโกลด์เฟรมเพื่อให้คนอื่นๆเข้าใจผิด
ในเวลาปกตินั้นมิราจเฟรมจะเป็นร่างคอมมานเดอร์โหมดซึ่งมีลักษณะเหมือนกันดั้มแอสเทรย์แบบมาตรฐาน แต่จะแปลงร่างเป็นกลาดิเอเตอร์โหมดโดยหมุนตัวไปด้านหลัง ส่วนหัวของมิราจเฟรมนั้นมีเขาเสาอากาศสามเขา โดยคอมมานเดอร์โหมดจะมีเขาเดียวที่หน้าผาก และอีกสองเขาจะอยู่ที่หน้าผากของกลาดิเอเตอร์โหมด ดาบติดเท้าของมิราจเฟรมจะพับออกมาเหมือนกงเล็บ และดาบติดแขนก็จะพับมาด้านหน้าในร่างกลาดิเอเตอร์โหมด ดาบคะตะนะ "อาเมะโนะฮาบากิริ"ใช้วาริเอเบิลเฟสชิฟท์จึงสามารถเปลี่ยนสีได้และมีพลังทำลายสูง